ET
C 54/22
Euroopa Liidu Teataja
13.2.2023
Vaidlusalune kaubamärk: ELi kaubamärgi „B42V“ taotlus – registreerimistaotlus nr 17 987 536 Menetlus EUIPOs: vastulausemenetlus Vaidlustatud otsus: EUIPO teise apellatsioonikoja 3. oktoobri 2022. aasta otsus asjas R 1240/2021-2
Nõuded Hageja palub Üldkohtul: — muuta vaidlustatud otsust nii, et a. tühistada vastulausete osakonna 20. mai 2021. aasta otsus B 3 077 353 osas, milles vastulausete osakond rahuldas vastulause, mille oli teine menetluspool apellatsioonikojas esitanud vaidlustatud kaubamärgi registreerimise taotluse peale, ja b. jätta täies ulatuses rahuldamata vastulause, mille oli teine menetluspool apellatsioonikojas esitanud vaidlustatud kaubamärgi registreerimise taotluse peale, — mõista kohtukulud välja EUIPO-lt.
Väited — Apellatsioonikoda (ja vastulausete osakond) kohaldasid valesti Euroopa Parlamendi ja nõukogu määruse (EL) 2017/1001 artikli 47 lõikeid 2 ja 3, kuna nad jõudsid järeldusele, et esineb varasema kaubamärgi nr 999 938 tegelik kasutamine; tõendid, mille oli esitanud teine menetluspool apellatsioonikojas, ei võimaldanud järeldada, et varasemat kaubamärki tegelikult kasutati; — Apellatsioonikoda (ja vastulausete osakond) kohaldasid valesti Euroopa Parlamendi ja nõukogu määruse (EL) 2017/1001 artikli 8 lõiget 5, kuna nad leidsid, et kõnealused kaubamärgid on sarnased; vaidlusalune kaubamärk ja varasemad õigused on erinevad Euroopa Parlamendi ja nõukogu määruse (EL) 2017/1001 artikli 8 lõike 1 punktist b ja lõigetest 4 ja 5 tulenevalt.
23. detsembril 2022 esitatud hagi – 3M versus EUIPO (Kahe kollase helkurriba ja nende vahel oleva hõbehalli riba kujutis) (Kohtuasi T-801/22) (2023/C 54/26) Kohtumenetluse keel: inglise Pooled Hageja: 3M Company (St. Paul, Minnesota, Ameerika Ühendriigid) (esindajad: advokaadid T. de Haan ja S. Vandezande) Kostja: Euroopa Liidu Intellektuaalomandi Amet (EUIPO)
Andmed EUIPO menetluse kohta Vaidlusalune kaubamärk: ELi kujutismärgi „Kahe kollase helkurriba ja nende vahel oleva hõbehalli riba kujutis“ taotlus – registreerimistaotlus nr 16 438 962 Vaidlustatud otsus: EUIPO esimese apellatsioonikoja 11. oktoobri 2022. aasta otsus asjas R 1151/2018-1